
Έγκριση Προγράμματος Μεταπτυχιακών Σπουδών του Τμήματος 
Πληροφορικής του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονισμός 
της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέθηκε με 
το άρθρο 27 του Ν. 2081/92 (Α' 154). 

2. Το γεγονός άτι από τις δαπάνες της απόφασης αυτής προκα- 

λείται ετήσια δαπάνη 7 (επτά) εκατομμυρίων δραχμών εις βάρος 
του Κρατικού Προϋπολογισμού, η οποία θα καλυφθεί από τον 
προϋπολογισμό του ΥποουργεΙου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση της χορή- 
σησης του Πανεπιστημίου Αθηνών, αποφασίζουμε: »■ 

Εγκρίνουμε από το ακαδημαϊκό έτος 1993 -1994 την προσαρ¬ 
μογή του Προγράμματος Μεταπτυχιακών Σπουδών του Τμήματος 
Πληροφορικής του Πανεπιστημίου Αθηνών, το οποίο κατάρτισε η 
Γενική Συνέλευση Ειδικής Σύνθεσης του παραπάνω Τμήματος 
στη συνεδρίασή της στις 26.4.93 και ενέκρινε η Σύγκλητος Ειδι¬ 
κής Σύνθεσης στη συνεδρίασή της στις 17.6.93, το οποίο έχει ως 
εξής: 

Αρθρο 1 

Γενικές Διατάξεις 

Το Τμήμα Πληροφορικής οργανώνει και λειτουργεί απά το ακα¬ 
δημαϊκό έτος 1993 - 1994 Πρόγραμμα Μεταπτυχιακών Σπουδών 
(ΠΜΣ) «Πληροφορικής» σύμφωνα με τις διατάξεις των άρθρων 10 
έως και 14 του Ν. 2083/1992. 

Αρθρο 2 

Αντικείμενο - Σκοπός 

Το Τμήμα Πληροφορικής της Σχολής θετικών Επιστημών του 


Πανεπιστημίου Αθηνών ιδρύει Πρόγραμμα Μεταπτυχιακών Σπου¬ 
δών στην Πληροφορική. Αντικείμενο του παρόντος ΠΜΣ αποτε¬ 
λούν οι γνωστικές περιοχές της πληροφορικής και οι σύγχρονες 
τεχνολογικές εφαρμογές της. 

Σκοπός του Π.Μ.Σ. είναι: α) η παροχή γνώσεων στους μεταπτυ¬ 
χιακούς φοιτητές σε τεχνολογικές αιχμές της επιστήμης της πλη¬ 
ροφορικής β) η συστηματική, βασική και εφαρμοσμένη επιστημο¬ 
νική έρευνα που συμβάλει στην παραγωγή νέων γνώσεων, την 
απόκτηση τεχνογνωσίας και στην διαμόρφωση των τεχνολογικών 
εξελίξεων. 

Στόχος του ΠΜΣ είναι η δημιουργία επιστημόνων που θα στελε¬ 
χώσουν τους Δημόσιους Οργανισμούς και τις Επιχειρήσεις του 
Ιδιωτικού Τομέα καθώς και τα Εκπαιδευτικά Ιδρύματα και Ερευ¬ 
νητικά κέντρα και θα συμβάλουν στον τεχνολογικό εκσυγχρονι¬ 
σμό και την πρόοδο της χώρας. 

Αρθρο 3 

Μεταπτυχιακοί Τίτλοι ' 

Σύμφωνα με το ΠΜΣ απονέμονται οι παρακάτω τίτλοι σπουδών: 

α) Μεταπτυχιακό Δίπλωμα Ειδίκευσης (Μ.Δ.Ε.) στους εξής το¬ 
μείς: 

1) Αλγόριθμοι Υψηλής Απόδοσης 

2) Προηγμένα Πληροφοριακά Συστήματα 

3) Συστήματα Επικοινωνιών και Δίκτυα 

4) Επεξεργασία Σήματος και Υπολογιστικά Συστήματα. 

β) Διδακτορικό Δίπλωμα στην Πληροφορική μετά_απόέρευνα 
που αποδεδειγμένα οδήγησε στην προαγωγή της επιστήμης της 
Πληροφορικής. 

Σε κάθε μεταπτυχιακό φοιτητή που ακολούθησε κανονικά το 
πρόγραμμα του Μ.Δ.Ε. απονέμεται το Μ.Δ.Ε. ανεξάρτητα αν συ- 
νεχίζει ή όχι το διδακτορικό δίπλωμα. ·» - 

Κάτοχοι του Μ.Δ.Ε. μπορούν να ζητήσουν από την Γ.Σ.Ε.Σ. νάί 
συνεχίσουν για την απόκτηση διδακτορικού διπλώματος. Η λήψη ί , 
του Μ.Δ.Ε. δεν είναι απαραίτητη για την λήψη διδακτορικού δι¬ 
πλώματος. Στην περίπτωση αυτή η Γ.Σ.Ε.Σ. ορίζει για κάθε μετα¬ 
πτυχιακό φοιτητή το πρόγραμμα μεταπτυχιακών μαθημάτων που 
πρέπει να ολοκληρώσει για να αρχίσει την εκπόνηση της διδακτο¬ 
ρικής διατριβής. 

Άρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών γίνονται δεκτοί κυ¬ 
ρίως πτυχιούχοι τμημάτων πληροφορικής πανεπιστημίων και πο¬ 
λυτεχνείων καθώς και πτυχιούχοι τμημάτων σχολών θετικών επι¬ 
στημών πανεπιστημίων και πολυτεχνείων της ημεδαπής ή αντι¬ 
στοίχων τμημάτων της αλλοδαπής ομοταγών αναγνωρισμένων 
ιδρυμάτων. Οι Έλληνες πτυχιούχοι πρέπει να γνωρίζουν αποδε¬ 
δειγμένα μια ξένη γλώσσα οι δε αλλοδαποί επαρκώς την ελληνική 
γλώσσα. 

Η επιλογή των υποψηφίων γίνεται με συνεκτίμηση των εξής κυ¬ 
ρίως κριτηρίων: 

1. γενικό βαθμό πτυχίου 

2. βαθμό της διπλωματικής εργασίας (όπου προβλέπεται στο 
προπτυχιακό επίπεδο) 

3. βαθμός σε προπτυχιακά μαθήματα σχετικά με τον τομέα ει¬ 
δίκευσης που επιλέγει ο υποψήφιος 

4. συνέντευξη 

5. συστατικές επιστολές 

6. τυχόν ερευνητική δραστηριότητα των υποψηφίων. 

Η επιτροπή επιλογής, που ορίζεται από την Γ.Ι.Ε.Σ. μπορεί να 
ζητήσει την εξέταση ορισμένων κατηγοριών υποψηφίων σε ορι¬ 
σμένα μαθήματα. 

Αρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 3 τίτλων 
ορίζεται γαι μεν το Μεταπτυχιακό Δίπλωμα Ειδίκευσης σε 4 διδα¬ 
κτικά εξάμηνα και για το διδακτορικό δίπλωμα επί πλέον 6 εξά¬ 
μηνα κατ' ελάχιστο. 

Αρθρο 5 

Πρόγραμμα Μαθημάτων 

Για την απόκτηση του Μεταπτυχιακού Διπλώματος Ειδίκευσης 
προσφέρονται τα παρακάτω 32 μαθήματα: 

500) Παράλληλοι Αλγόριθμοι (3 ώρες) 

501) Αλγόριθμοι και Πολυπλοκότητα (3 ώρες) 

502) Υπολογιστικά Μαθηματικά (3 ώρες) 

503) Γραφική με Υπολογιστή - ΡτεοΙεΙε (3 ώρες) 

504) Υπολογιστική Γεωμετρία (3 ώρες) 

505) θεωρία Γλωσσών Προγραμματισμού (3 ώρες) 

506) Επεξεργασία Εικόνας (3 ώρες) 

507) Κατανεμημένες Βάσεις Δεδομένων (3 ώρες) 

508) Έμπειρα Συστήματα (3 ώρες) 

509) Κατανεμημένα Λειτουργικά Συστήματα (3 ώρες) 

510) Τεχνολογία Πολυμέσων (Μυίΐίιτιβάία) (3 ώρες) 

511) Απόδοση Συστημάτων - Προσομείωση (3 ώρες) 

512) Τεχνολογία Λογισμικού (3 ώρες) 

513) Τεχνητή Νοημοσύνη (3 ώρες) 

514) Παράλληλες Αρχιτεκτονικές (4 ώρες) 

515) θεωρία Πληροφορίας και Συμπίεση Δεδομένων (4 ώρες) 

516) Κωδικοποίηση (3 ώρες) 

517) Δύκτυα Υπολογιστών (3 ώρες) 

518) Δίκτυα Ευρείας Ζώνης (3 ώρες) 

519) θεωρία και Σχεδιασμός Πρωτοκόλλων (3 ώρες) 

520) Σχεδιασμός και Αρχιτεκτονικές Δικτύων (3 ώρες) 

521) Κινητά και Ασύρματα Συστήματα (4 ώρες) 

522) Οπτικές Επικοινωνίες: Διατάξεις, Συστήματα και Δίκτυα 
(4 ώρες) 

523) Σχεδιασμός νΐ_3Ι (3 ώρες) 

524) Ρομποτική (3 ώρες) 

525) Τεχνητή Όραση (3 ώρες) 

526) Ψηφιακή Επεξεργασία Μονοδιάστατων σημάτων (4 ώρες) 

527) Προσαρμοστικά Συστήματα (3 ώρες) 

528) Προγραμματιζόμενοι Επεξεργαστές Σήματος (3 ώρες) 

529) Επεξεργασία Ιατρικής Εικόνας (3 ώρες) 

530) Αλγόριθμοι Πραγματικού Χρόνου και Εφαρμογές (3 ώρες) 

531) Νευρωνικά Δίκτυα και Οπτικοί Υπολογιστές (3 ώρες). 

Οι διδακτικές μονάδες είναι ίδιες για κάθε εξαμηνιαίο μάθημα. 
Κάθε ειδίκευση έχει 8 υποχρεωτικά μαθήματα και 7 κατ' επι¬ 
λογή από ένα σύνολο 12 που προτείνονται για κάθε ειδίκευση. 
Σύμφωνα με το ενδεικτικό πρόγραμμα οι φοιτητές παρακολου¬ 
θούν μαθήματα τα τρία πρώτα εξάμηνα και το τέτραρτο εξάμηνο 
εκπονούν διπλωματική εργασία υπό την επίβλεψη ενός μέλους 
ΔΕΠ. 

Πρόγραμμα Μαθημάτων ανά Τομέα Ειδίκευσης. 


1) Αλγόριθμοι υψηλής απόδοσης 
Υποχρεωτικά 

500 - 507 
Επιλογή από 

508, 509, 511, 513, 514, 517, 523, 524, 529, 530, 531 

2) Προηγμένα Πληροφοριακά Συστήματα 
Υποχρεωτικά 

507 - 514 · 

Επιλογή από 

500, 501, 503, 505, 506, 517 - 520, 529, 530, 531 

3) Συστήματα Επικοινωνιών και Δίκτυα 
515-522 

Επιλογή από 

502, 506, 509, 510, 511, 523, 524, 526, 527, 528, 531 
Επεξεργασία Σήματος και Υπολογιστικά Συστήματα 
506, 523 - 529 
Επιλογή από 

500, 502, 503, 508, 510, 513-517, 521, 530 
Για την απονομή του Μ.Δ.Ε. απαιτείται η επιτυχής εξέταση του 
φοιτητή στα υποχρεωτικά και κατ’ επιλογή μαθήματα καθώς και η 
επιτυχής εξέταση της διπλωματικής εργασίας από δύο τουλάχι¬ 
στον μέλη ΔΕΠ. 

Άρθρο 7 

Αριθμός εισακτέων 

Ο αριθμός των εισακτέων ορίζεται κατ’ ανώτατο όριο σε 35 
ακαδημαϊκό έτος. 

Άρθρο 8 
Προσωπικό 

Το υφιστάμενο προσωπικό του Τμήματος Πληροφορικής που 
θα απασχοληθεί στο ΠΜΣ ανέρχεται σε 24 μέλη ΔΕΠ. Ήδη το 
Τμήμα έχει εκλέξει (και αναμένεται ο διορισμός τους από το 
Υπουργείο) άλλα 5 μέλη ΔΕΠ τα οποία θα προσφέρουν έργο στο 
ΠΜΣ. Στον τετραετή προγραμματισμό θέσεων του τμήματος 
έχουν ληφθεί υπόψη και οι ανάγκες για την κάλυψη περιοχών της 
πληροφορικής που τώρα δεν καλύπτονται επαρκώς από το υπάρ- 
χον προσωπικό. 

Αν υπάρξει ανάγκη για την διδασκαλία ορισμένων εξειδικευμέ- 
νων μαθημάτων θα συνδράμουν και ειδικοί επιστήμονες - διδά¬ 
κτορες από την Βιομηχανία, Ερευνητικά Ινστιτούτα και Δημό¬ 
σιους Οργανισμούς χωρίς να αμοίβονται από το Πανεπιστήμιο. 

Άρθρο 9 

Υλικοτεχνική Υποδομή 

α) Κτήρια: Είναι γνωστό ότι το τμήμα πληροφορικής αντιμετω¬ 
πίζει πρόβλημα αιθουσών διδασκαλίας. Όμως το πρόβλημα εντο¬ 
πίζεται κύρια στα δύο πρώτα έτη του προπτυχιακού προγράμμα¬ 
τος όπου τα μαθήματα είναι υποχρεωτικά και ο αριθμός των φοι¬ 
τητών μεγάλος σε σχέση με τις δυνατότητες των αιθουσών στα 
κτήρια Τ.Υ.Π.Α. Για το μεταπτυχιακό πρόγραμμα ειδίκευσης θα 
χρησιμοποιηθούν οι αίθουσες του κτιρίου Τ.Υ.Π.Α. οι οποίες 
επαρκούν για τον μικρό αριθμό των φοιτητών που θα παρακολου¬ 
θούν τα μαθήματα ειδίκευσης. 

β) Εργαστήρια: Το τμήμα πληροφορικής, με την συμμετοχή σε 
εθνικά και διεθνή προγράμματα, έχει αποκτήσει πλούσιο εξοπλι¬ 
σμό τον οποίο και συνεχώς ανανεώνει. Γ ια την εκπαίδευση, τις δι¬ 
πλωματικές εργασίες των φοιτητών καθώς και τις διδακτορικές 
διατριβές θα χρησιμοποιηθεί ο εξοπλισμός του τμήματος πληρο¬ 
φορικής που σήμερα περιλαμβάνει: 

1) Υπολογιστικό σύστημα νΑΧ 6310 με λειτουργικό σύστημα 
νΜ3, 25 τερματικούς σταθμούς εργασίας, δίκτυο ϋΕΟΝΕΤ και 
σύνδεση με το δίκτυο ΑΡΙΑΔΝΗ. 

2) Κεντρικός δοη/ετ ϋΕΟ 5240 με λειτουργικό σύστημα 
υίΤΒΙΧ, 15 τερματικούς σταθμούς εργασίας και συνδεδεμένος 
με τον νΑΧ 3610. 

3. ΕΙίΐθΓΠθΙ Δίκτυο 3υπ: Αποτελείται από εεινοΓ 51ΙΝ - 4/280,8 
σταθμοί Εργασίας 3ϋΝ 3/60 εκ των οποίων τρεις έγχρωμοι, 10 
σταθμοί εργασίας 3ΡΑΗ0 ΕΙΌ και 10 X - Τερματικά. 

Το δίκτυο αυτό έχει γέφυρα με το ΟΕΟΝΕΤ. 

4) Εργαστήριο ΡΟ με 28 σταθμούς εργασίας συνδεδεμένους 
σε δίκτυο. Το δίκτυο αυτό είναι συνδεδεμένο με το δίκτυο ϋΕΟ 
ΝΕΤ. 

5) Σύστημα παράλληλου υπολογιστή ευρβΓοΙυείβΓ της ΡεΓεγΙβο 
με 16 ΐτβδρυΙθΓδ Τ800, λειτουργικό σύστημα ΗΕΙ.Ι08 και λογι¬ 
σμικό 3ΤΗΑΝΟ, ϋΤΜ, ΟΟΟΑΜ, ΡΑΗ-Ο. 

6) Εργατήριο μικροηλεκτρονικής με δυνατότητα σχεδιασμού 
νΐ.51 κυκλωμάτων σε σταθμούς εργασίας ΗΡ-ΑΡΟϋ.0 και 8υη. 

7) Εργαστήριο Μικροϋπολογιστών: Περιβάλλον ανάπτυξης μι¬ 
κροϋπολογιστών βασισμένο σε σταθμό εργασίας ΗΡ9000/330. 

8) Εργαστήριο επεξεργασίας - απεικόνισης εικόνας βασισμένο 
σε σταθμό ΤεΚΙτοπίχ. 

9) Εργαστήριο Επεξεργασίας Σήματος, βασιμένο σε δίκτυο 
386 με τις κατάλληλες επεκτάσεις για επεξεργασία σήματος. 

10) Εργαστήριο Οπτικών Επικοινωνιών και Δικτύων. 

11) Εργαστήριο Οπτικοηλεκτρονικής 

12) Εργαστήριο Πολυμέσων (ΜυΙΙίιτίθάίβ). Πλήρες εργαστήριο 
για την ανάπτυξη εφαρμογών πολυμέσων σε τέσσερεις διαφορε¬ 
τικές πλατφόρμες (ΡΟ, ΜεοίπΙοεά, ΙΙΝΙΧ και ΟΡ-Ι). 

Άρθρο 10 

Διάρκεια Λειτουργίας 

Ένα πρόγραμμα στην πληροφορική δεν μπορεί να μην αναπρο¬ 
σαρμόζεται σε μικρά χρονικά διαστήματα, λόγω της ραγδαίας εξέ¬ 
λιξης της επιστήμης, Προτείνεται αρχική διάρκεια πέντε ετών και 
στη συνέχεια αναπροσαρμογή του, κυρίως στα μαθήματα και τις 
εργαστηριακές ασκήσεις. 

Άρθρο 11 

Κόστος Λειτουργίας 

Το κόστος λειτουργίας του προγράμματος μεταπτυχιακών 
σπουδών εντοπίζεται στα αναλώσιμα υλικά, καθώς και στην ανα¬ 
γκαιότητα διαρκούς ανανέωσης του εργαστηριακού εξοπλισμού 
ώστε να παρέχεται σύγχρονη εκπαίδευση. Το κόστος λειτουργίας 
ανέρχεται, για τα δύο πρώτα έτη λειτουργίας, σε 25 εκατομμύρια 
ετησίως και 30 εκατομμύρια για τα επόμενα τρία. Η κατανομή των 
ποσών αυτών γίνεται με απόφαση της Γ.Σ.Ε.Σ. Προβλέπονται 
τρεις πηγές χρηματοδότησης: 

1) Ο κρατικός προϋπολογισμός ο οποίος επιχορηγεί με επτά 
εκατ. δρχ. (7.000.000 δρχ.) ετησίως. 

2) Η ενίσχυση από τα ερευνητικά προγράμματα. Ήδη ένα με¬ 
γάλο μέρος του εξοπλισμού του τμήματος πληροφορικής έχει 
αγορασθεί από την συμμετοχή μελών ΔΕΠ σε εθνικά και διεθνή 
προγράμματα. 

3) Δίδακτρα: καθιερώνεται ο θεσμός των διδάκτρων για τους 
μεταπτυχιακούς φοιτητές. Τα δίδακτρα καθορίζονται σε 300.000 
δρχ. το χρόνο για τα δύο πρώτα έτη. Κάθε δύο έτη η Γ.Σ.Ε.Σ. ανα¬ 
προσαρμόζει τα δίδακτρα. Η Γ.Σ.Ε.Σ. απαλλάσει από την κατα¬ 
βολή διδάκτρων (με παροχή κάποιου έργου στα εργαστήρια) τους 
μεταπτυχιακούς φοιτητές που δεν έχουν την δυνατότητα κάλυ¬ 
ψης των διδάκτρων (δεν έχουν κάποια υποτροφία ή δεν εργάζο¬ 
νται). 

4) Χορηγίες από βιομηχανίες και άλλους εξωτερικούς φορείς. 

Άρθρο 12 

Μεταβατικές Διατάξεις 

Μέχρι να εκδοθεί ο κανονισμός μεταπτυχιακών σπουδών ισχύ¬ 
ουν οι ακόλουθες διατάξεις: 

Η έναρξη του προγράμματος γίνεται το εαρινό εξάμηνο κάθε 
έτους. Οι αιτήσεις και η επιλογή γίνονται από Οκτώβριο μέχρι Νο¬ 
έμβριο του προηγουμένου έτους. 

Τα μαθήματα διεξάγονται τις εργάσιμες ημέρες και από 8:00 
έως 19:00. 

Η παρακολούθηση των μεταπτυχιακών μαθημάτων είναι υπο¬ 
χρεωτική. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 


ί 

Αριθ. Β1/720 (2) 

Έγκριση Προγράμματος Μεταπτυχιακών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης, στη 
σύγχρονη Ελληνική και Ευρωπαϊκή Ιστορία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονισμός 
της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέθηκε με 
ΤΟ άρθρο 27 του Ν. 2081/92 (Α’ 154). 

2. Το γεγονός ότι από τις διατάξεις της απόφασης αυτής προ- 
καλείται ετήσια δαπάνη 2 εκατ. 500 χιλιάδων δραχ. εις βάρος του 
Κρατικού Προϋπολογισμού, η οποία θα καλυφθεί από τον προϋ¬ 
πολογισμό του Υπουργείου Εθνικής Παιδείας και θρησκευμάτων 
Φ.120 και ΚΑΕ 5299 με αντίστοιχη αύξηση της χορήσησης του 
Πανεπιστημίου Κρήτης, αποφασίζουμε: 

Εγκρίνουμε από το ακαδημαϊκό έτος 1993 -1994 την λειτουρ¬ 
γία του Προγράμματος Μεταπτυχιακών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης, στη Σύγ¬ 
χρονη Ελληνική και Ευρωπαϊκή Ιστορία, το οποίο κατάρτισαν οι 
Γενικές Συνελεύσεις Ειδικής Σύνθεσης του παραπάνω Τμήματος 
στις συνεδριάσεις τους στις 16.12.93,31.3.93 και ενέκρινε η Σύ¬ 
γκλητος Ειδικής Σύνθεσης στη συνεδρίασή της αριθμ. 70/ 
10.5.93 και το οποίο έχει ως εξής: 

Άρθρο 1 

Γ ενικές Διατάξεις 

Ο Τομέας Ιστορίας Νεοτέρων Χρόνων του Τμήματος Ιστορίας 
και Αρχαιολογίας του Πανεπιστημίου Κρήτης οργανώνει και λει¬ 
τουργεί από το ακαδημαϊκό έτος 1993 -1994 Πρόγραμμα Μετα¬ 
πτυχιακών Σπουδών (ΠΜΣ) στη Σύγχρονη Ελληνική και Ευρω¬ 
παϊκή Ιστορία, σύμφωνα με την ως άνω απόφαση της Συγκλήτου 
και τις διατάξεις των άρθρων 10 έως 14 του Ν. 2083/1992. 

Αρθρο 2 

Αντικείμενο - ΣΚοπός 

Το Πρόγραμμα Μεταπτυχιακών Σπουδών του Τομέα Ιστορίας 
Νεοτέρων Χρόνων επιδιώκει να βοηθήσει τους μεταπτυχιακούς 
φοιτητές να διευρύνουν και να εμβαθύνουν τις γνώσεις τους για 
την ευρωπαϊκή και τη νεοελληνική κοινωνία του 19ου και των αρ¬ 
χών του 20ου αιώνα, να τους εξοικειώσει με τα προβλήματα και 
τις μεθόδους της ιστορικής έρευνας και να τους προετοιμάσει για 
την εκπόνηση διδακτορικής διατριβής στη σύγχρονη ιστορία. 

Τ α μαθήματα έχουν οργανωθεί σε τέσσετις ενότητες (πολιτική, 
οικονομική, κοινωνική και πολιτισμική ιστορία) με στόχο μια πολυ¬ 
εδρική προσέγγιση της σύγχρονης περιόδου της ιστορίας των ευ¬ 
ρωπαϊκών κοινωνιών. ίο πρόγραμμα δεν αποβλέπει στην πλήρη 
κάλυψη της σύγχρονης ευρωπαϊκής ιστορίας, αλλά στην ανάδειξη 
της ευρωπαϊκής διάστασης φαινομένων που μελετώνται συνήθως 
μέσα στα πλαίσια των συνόρων των σημερινών εθνικών κρατών. 
Παράλληλα επιδιώκεται να τοποθετηθεί η ελληνική ιστορία της 
περιόδου μέσα στο γενικό πλαίσιο της ιστορίας της Ευρώπης και 
των γειτονικών με τους Έλληνες μεσογειακών λαών. Με τον 
τρόπο αυτό οι νέοι ιστορικοί θα αποκτήσουν μια κοινή γλώσσα με 
τους ευρωπαίους συναδέλφους τους και θα μπορούν να συμμε¬ 
τέχουν ισότιμα στις διεθνείς επιστημονικές συζητήσεις. 

Άρθρο 3 

Μεταπτυχιακοί Τίτλοι 

Το Π.Μ.Σ. του Τομέα Ιστορίας Νεοτέρων Χρόνων απονέμει: 

1) Μεταπτυχιακό Δίπλωμα Ειδίκευσης στη Σύγχρονη Ελληνική 
και Ευρωπαϊκή Ιστορία. Για την απόκτησή του ο φοιτητής είναι 
υποχρεωμένος: 

α) να συμμετάσχει επιτυχώς σε 6 τουλάχιστον ειδικά μεταπτυ¬ 
χιακά σεμινάρια διακρίνονται σε κύρια και συγγενή. Η διάρκεια δι¬ 
δασκαλίας των σεμιναρίων αυτών είναι τρεις ώρες εβδομαδιαίως. 
Οι μεταπτυχιακοί φοιτητές πρέπει να παρακολουθήσουν πέντε 
τουλάχιστον κύρια σεμινάρια, που τα επιλέγουν υποχρεωτικά 
ανάμεσα σε αυτά που υποδεικνύει ο Τομέας Ιστορίας Νεοτέρων 
Χρόνων. Οι φοιτητές έχουν ακόμα τη δυνατότητα να επιλέξουν 

άλλο ένα σεμινάριο είτε απά τα κύρια είτε από τα συγγενή ειδικά 
μεταπτυχιακά σεμινάρια που προσφέρουν ο Τομέας Αρχαιολο¬ 
γίας και Ιστορίας της Τέχνης και ο Τομέας Ανατολικών και Αφρι¬ 
κανικών Σπουδών. 

β) να συντάξει, να παραδώσει και να παρουσιάσει σε σεμινάριο 
ή οοΙΙοςυίυηη τελική εργασία της οποίας η σύνταξη και η παρου¬ 
σίαση θα κριθούν επαρκείς από τριμελή επιτροπή, στην οποία 
συμμετέχει ο καθηγητής που επέβλεψε την εκπόνησή της και 
δύο μέλη που ορίζονται από τη Γ.Σ.Ε.Σ. ύστερα από πρόταση του 
επιβλέποντος καθηγητή. Το θέμα της εργασίας αυτής μπορεί να 
δίνεται και μετά την επιτυχή ολοκλήρωση δύο σεμιναρίων. 

2) Διδακτορικό Δίπλωμα. 

Προϋπόθεση για την εγγραφή φοιτητή για την εκπόνηση διδα¬ 
κτορικής διατριβής είναι η κατοχή Μεταπτυχιακού Διπλώματος 
Ειδίκευσης των Τμημάτων Ιστορίας και Αρχαιολογίας, Φιλολο¬ 
γίας, Φιλοσοφικών και Κοινωνικών Σπουδών, Κοινωνικής Ανθρω¬ 
πολογίας, Πολιτικής Επιστήμης και Νομικής Ελληνικού ή ξένου 
Πανεπιστημίου. Στο πρώτο εξάμηνο μετά την εγγραφή του, ο φοι¬ 
τητής, σε συνννόηση με ένα τουλάχιστον μέλος ΔΕΠ του Τμήμα¬ 
τος, μπορεί να υποβάλει αίτηση για εκπόνηση διατριβής σε συγε- 
κριμένο θέμα. Η Γ.Σ.Ε.Σ. ορίζει επιβλέποντα καθώς και τα άλλα 
δύο μέλη της συμβουλευτικής επιτροπής σύμφωνα με το άρθρο 
13 παρ. 1 β του Ν. 2083/92. Και τα τρία μέλη της συμβουλευτικής 
επιτροπής πρέπει να είναι ερευνητές που το αντικείμενό τους 
έχει σχέση με το θέμα της υπό εκπόνηση Διατριβής. 

Την ευθύνη για την περάτωση της Διδακτορικής Διατριβής 
μέσα σε λογικά χρονικά περιθώρια έχει ο μεταπτυχιακός φοιτητής 
σε συνεργασία με τον επιβλέποντα καθηγητή (ή τον επιβλέποντα 
ερευνητή) όπως ορίζεται από το Νόμο. Την πρόοδο της εργασίας 
παρακολουθεί η πιο πάνω τριμελής συμβουλευτική επιτροπή. Η 
διάρκεια εκπόνησης της διδακτορικής διατριβής είναι τριετής. 
Παράταση αυτού του χρόνου επιτρέπεται μόνο με απόφαση της 
Γ.Σ.Ε.Σ. του Τμήματος, μετά από σύμφωνη εισήγηση του επιβλέ- 
ποντα καθηγητή. 

Όταν επίκειται η ολοκλήρωση της διδακτορικής διατριβής η 
Γ.Σ.Ε.Σ. του Τμήματος ορίζει, σύμφωνα με το άρθρο 13 παρ. 1ζ, 
εξεταστική επιτροπή συμπληρώνοντας την τριμελή συμβουλευ¬ 
τική επιτροπή. 

Η Διδακτορική Διατριβή υποστητίζεται από το μεταπτυχιακό 
φοιτητή σε ανοικτή συνεδρίαση της Γενικής Συνέλευσης του 
Τμήματος. Για την έγκρισή της απαιτείται η σύμφωνη γνώμη πέ¬ 
ντε τουλάχιστον μελών της Εξεταστικής Επιτροπής και τρυ απο- 
νέμεται ο τίτλος του διδάκτορα του Τμήματος Ιστορίας και Αρ¬ 
χαιολογίας σύμφωνα με το άρθρο 13 παρ. 1 ζ του Ν. 2083/92. Ο 
απονεμόμενος τίτλος έχει τρεις διαβαθμίσεις (καλώς - λίαν κα¬ 
λώς - άριστα). 

Άρθρο 4 

Κατηγορίες Πτυχιούχων 

Δεκτοί γίνονται οι πτυχιούχοι των Τμημάτων Ιστορίας και Αρ¬ 
χαιολογίας, Φιλολογίας, Φιλοσοφικών και Κοινωνικών Σπουδών, 
Κοινωνιολογίας, Κοινωνικής Ανθρωπολογίας, Πολιτικής Επιστή¬ 
μης, Οικονομικής Επιστήμης και Νομικής των ΑΕΙ της ημεδαπής ή 
των αντιστοίχων Τμημάτων της αλλοδαπής. 

Η επιλογή των μεταπτυχιακών φοιτητών γίνεται σύμφωνα με το 
άρθρο 12 παράγρ. 2 του Ν. 2083/92 και ειδικότερα συνεκτιμώ- 
ντας τα πιο κάτω: 
α. Βαθμό πτυχίου με συντελεστή 1 
β. Προφορική συνέντευξη με συντελεστή 2 
γ. Γραπτή εξέταση με συντελεστή 2 
δ. προφορική εξέταση με συντελεστή 2 
ε. Ξένη γλώσσα με συντελεστή 1 
στ. Γραπτή πρόταση υποψηφίου με συντελεστή 0,5. 

(όλα σε δεκάβαθμη κλίμακα) 

Προϋπόθεση για να γίνει δεκτός ο υποψήφιος είναι να έχει πά¬ 
ρει τη βάση σε όλες τις εξετάσεις (προφορική και γραπτή εξέ¬ 
ταση, συνέντευξη και γλώσσα) και να συγκεντρώνει τουλάχιστον 
60 μονάδες επί του συνόλου των 85. 

Οι εισαγωγικές εξετάσεις θα διενερνούνται το τελευταίο δε¬ 
καήμερο του Φεβρουαρίου ή και του Σεπτεμβρίου εκάστου 
έτους. Οι ανακοινώσεις για την εξεταστέα ύλη και ο αριθμός των 
φοιτητών που δέχεται το πρόγραμμα ανακοινώνονται στις αρχές 
Δεκεμβρίου και στις αρχές Μαΐου αντιστοίχως. 

Άρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 3 τίτλων 


ορίζεται για μεν το Μεταπτυχιακό Δίπλωμα Ειδίκευσης (Μ.Δ.Ε.) 
σε 4 διδακτικά εξάμηνα κατ’ ελάχιστο και σε πέντε κατ’ ανώτατο 
όριο για δε το διδακτορικό δίπλωμα επί πλέον έξι διδακτικά εξά¬ 
μηνα. 

Άρθρο 6 

Πρόγραμμα Μαθημάτων 

Για το Μ.Δ.Ε. προσφέρονται τα εξής κύρια μεταπτυχιακά σεμι¬ 
νάρια: ■ 1 

Α’ ΕΞΑΜΗΝΟ 

1. Πολιτικές θεωρίες και η λειτουργία του πολιτικού συστήμα¬ 
τος σις ευρωπαϊκές χώρες και στην Ελλάδα (19ος - 20ος αιώνας). 

Β - ΕΞΑΜΗΝΟ 

2. Οι πόλεις στην Ευρώπη και στην Ελλάδα (19ος - 20ος αιώ¬ 
νας). 

3. Τέχνη, πολιτισμός και κοινωνία στη σύγχρονη εποχή. 

Γ ΕΞΑΜΗΝΟ 

4. Αστικές Επαναστάσεις στη νεότερη και σύγχρονη εποχή. 

5. Ζητήματα ιδεολογίας του Ελληνισμού της Οθωμανικής Αυ¬ 
τοκρατορίας και των εμπορικών παροικιών, 19ος - αρχές του 
20ου αιώνα. 

Δ' ΕΞΑΜΗΝΟ 

6. Οι περιφέρειες ως πεδίο μελέτης της οικονομικής και κοινω¬ 
νικής ιστορίας στην Ελλάδα και την Ευρώπη. 

7. Οι ευρωπαϊκές εθνικές οικονομίες στη σύγχρονη εποχή. 

Κάθε σεμιναριακό μάθημα διδάσκεται τρεις ώρες εβδομα- 

διαίως επί δεκατρείς εβδομάδες και αντιστοιχεί με μία διδακτική 
μονάδα. Για την επιτυχή αποφοίτηση από το πρόγραμμα είναι 
υποχρεωτική η συμμετοχή σε ειδική ερευνητική αποστολή για την 
καταγραφή, ταξινόμηση, μικροφωτογράφηση και μελέτη αρχεια¬ 
κού υλικού. 

β) Για το Διδακτορικό Δίπλωμα: 

Οι υποψήφιοι διδάκτορες με την καθοδήγηση της τριμελούς 
συμβουλευτικής επιτροπής ασχολούνται με τη συλλογή του πραγ¬ 
ματολογικού υλικού σε αρχεία και βιβλιοθήκες στην Ελλάδα και το 
εξωτερικό, τη διατύπωση υποθέσεων εργασίας και τελικώς με τη 
συγγραφή της διατριβής. Οι υποψήφιο διδάκτορες υποβάλλουν 
κάθε εξάμηνο έκθεση για την πρόοδο της εργτασίας τους. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώτατο 
όριο σε 15. 

Άρθρο 8 

Προσωπικό 

Στο Π.Μ.Σ. του τομέα Ιστορίας Νεοτέρων Χρόνων θα διδάξουν 
οκτώ μέλη Δ.Ε.Π. που υπηρετούν ήδη στο Πανεπιστήμιο Κρήτης. 
Το διδακτικό προσωπικό μπορεί να διευρυνθεί με την συμμετοχή 
ως επισκεπτών καθηγητών περιορισμένου αριθμού μελών Δ.Ε.Π. 
άλλων ελληνικών Α.Ε.Ι. 

Άρθρο 9 

Υλικοτεχνική Υποδομή 

Το Πανεπιστήμιο Κρήτης προσφέρει την αναγκαία υποδομή σε 
κτίρια και εξοπλισμό. Επιπλέον, οι μεταπτυχιακοί φοιτητές του 
προγράμματος διαθέτουν μία από τις καλύτερες πανεπιστημια¬ 
κές βιβλιοθήκες της Ελλάδας. Η βιβλιοθήκη του Πανεπιστημίου 
Κρήτης στο Ρέθυμνο έχει 180.000 τόμους, 1.000 περίπου ελλη¬ 
νικά και ξένα περιοδικά και περικλείει σημαντικές ιδιωτικές συλ¬ 
λογές που έχουν περιέλθει σε αυτό με αγορά ή δωρεά (Συλλογές 
Αρβανιτίδη, Κατσαράκη, Μοάτσου, Ορλάνδου, Παπακώστα, Πρε- 
βελάκη, άθ δίητοπίδ κ.α.). 

Οι μεταπτυχιακοί φοιτητές έχουν επίσης πρόσβαση στην εξει- 
δικευμένη στις Ισλμαμικές Σπουδές και στο Μεσογειακό Πολιτι¬ 
σμό βιβλιοθήκη του Ινστιτούτου Μεσογειακών Σπουδών. Το ΙΜΣ 
διαθέτει επίσης πλούσια συλλογή ελληνικών ή ξένων εφημερίδων 
καθώς και αρχείων σε μικροφίλμ, που συμπληρώνει την αντί¬ 
στοιχη συλλογή του Πανπεπιστημίου Κρήτης. 

Για την καλύτερη λειτουργία τουπρογράμματος θα χρειασθεΐ 
μια έκτακτη δαπάνη για την ενίσχυση της πανεπιστημιακής βι¬ 
βλιοθήκης με την αγορά βιβλίων και μικροφίλμ καθώς και με μι- 
κροφωτογραφήσεις αρχειακού υλικού που υπολογίζεται συνολικά 
σε 3 εκατομμύρια δραχμές το χρόνο. Σημαντικά αρχεία και δημό¬ 
σιες βιβλιοθήκες βρίσκονται επίσης το Ηράκλειο και στα Χανιά. 

Αρθρο 10 

Διάρκεια Λειτουργίας 

Το ΓΊ.Μ.Σ. θα λειτουργήσει επί 7 έτη. 

Αρθρο 11 

Κόστος Λειτουργίας 

Το συνολικό κόστος λειτουργίας του προγράμματος ανέρχεται 
σε 2,5 εκατομμύρια το έτος και σε 17,5 εκατομμύρια δραχμές για 
το σύνολο των επτά ετών της λειτουργίας του προγράμματος. Η 
δαπάνη αυτή αναλύεται ως εξής: 

α) Το κόστος της επιπλέον υλικοτεχνικής υποδομής που θα 
απαιτηθεί ανέρχεται συνολικά σε σημερινές τιμές σε 14 εκατομ¬ 
μύρια δραχμές ήτοι σε 2 εκατομμύρια το έτος και αφορά στον 
εμπλουτισμό της ερευνητικής βιβλιοθήκης και στη μικροφωτο- 
γράφηση ιστορικών αρχείων. 

β) Το λειτουργικό κόστος σε ετήσια βάση και σε σημερινές τι¬ 
μές για αναλώσιμα και μετακινήσεις για την πραγματοποίηση αρ¬ 
χειακών ερευνών και μικροφωτογραφήσεων ανέρχεται σε 
500.000. 

Το λειτουρικδ κόστος για όλη τη διάρκεια του προγράμματος, η 
οποία προβλέπεται επταετής, θα ανέλθει σε 3,5 εκατομμύρια 
δραχμές. 

γ) θα υπάρξη ενδεχομένως μια πρόσθετη δαπάνη για υποτρο¬ 
φίες των μεταπτυχιακών φοιτητών στην περίπτωση εφαρμογής 
των διατάξεων των άρθρων 12 παρ. 6 και 23 του Ν. 2083/92. 

δ) Το Συνολικό κόστος λειτουργίας του ανωτέρω προγράμμα¬ 
τος θα καλυφθεί από τον πρ/σμό του ΥΠΕΠΘ. 

Αρθρο 12 

Μεταβατικές Διατάξεις 

Ως την έκδοση του Εσωτερικού Κανονισμού Λειτουργίας του 
Πανεπιστημίου Κρήτης σύμφωνα με τις διατάξεις του Ν. 2083/92 
ισχύει ο Προσωρινός Κανονισμός Μεταπτυχιακών Σπουδών του 
Τμήματος Ιστορίας και Αρχαιολογίας του Πανεπιστημίου Κρή¬ 
της· 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦--- 

Αριθ. Β1/719 (3) 

Έγκριση Προγράμματος Μεταπτυχιακών Σπουδών του Τμήματος 

Ιστορίας και Αρχαιολογίας του Πανεπιστημίου Κρήτης, στην 

Κλασσική Αρχαιολογία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν..2083/1992 «Εκσυγχρονισμός 
της Ανώτατης Εκπαίδευσης». -. . 

β) Του άρθρου 29 του Ν. 1558/85, όπως αυτός προστέθηκε με 
το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής προ- 
καλείται ετήσια δαπάνη τριών (3) εκατ. δραχ. εις βάρος του Κρατι¬ 
κού Προϋπολογισμού, η οποία θα καλυφθεί από τον προϋπολογι¬ 
σμό του Υπουργείου Εθνικής Παιδείας και θρησκευμάτων Φ.120 
και ΚΑΕ 5299 με αντίστοιχη αύξηση της χορήσησης του Πανεπι¬ 
στημίου Κρήτης, αποφασίζουμε: 

Εγκρίνουμε από το ακαδημαϊκό έτος 1993 - 1994 την λειτουρ¬ 
γία του Προγράμματος Μεταπτυχιακών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης, στην 


Κλασσική Αρχαιολογία, το οποίο κατάρτισαν οι Γ ενικές Συνελεύ¬ 
σεις Ειδικής Σύνθεσης του παραπάνω Τμήματος στις συνεδριά¬ 
σεις τους στις 16.12.92, 31.3.93 και ενέκρινε η Σύγκλητος Ειδι¬ 
κής Σύνθεσης στη συνεδρίασή της αριθμ. 70/10.5.93 και το 
οποίο έχει ως εξής: 

Αρθρο 1 

Γενικές Διατάξεις 

Ο Τομέας Αρχαιολογίας και Ιστορίας της Τέχνης του Τμήματος 
Ιστορίας και Αρχαιολογίας οργανώνει και λειτουργεί από το ακα¬ 
δημαϊκό έτος 1993 - 1994 Πρόγραμμα Μεταπτυχιακών Σπουδών 
(ΠΜΣ) στην Κλασσική Αρχαιολογία, σύμφωνα με τις διατάξεις της 
ως άνω απόφασης της Συγκλήτου και τις διατάξεις των άρθρων 10 
έως 14 του Ν. 2083/1992. 

Αρθρο 2 

Αντικείμενο - ΣΚοπός 

Το Πρόγραμμα Μεταπτυχιακών Σπουδών στην Κλασσική Αρ¬ 
χαιολογία επιδιώκει όχι μόνο να διευρύνει τις γνώσεις των μετα¬ 
πτυχιακών φιτητών, αλλά κυρίως, να εμβαθύνει τη γνώση τους 
στην αρχαία ελληνική κοινωνία από την αρχή του ελληνικού πολι¬ 
τισμού ως και την ύστερη αρχαιότητα, όπως αυτή προκύπτει μέσα 
από την εξέταση των Τομέων Τέχνης, της Ιστορίας, της Φιλολο¬ 
γίας και μεθόδους της αρχαιολογικής και ιστορικής έρευνας και 
τέλος, νά τους προετοιμάσει για την εκπόνηση διδακτορικής δια¬ 
τριβής. 

Τα μαθήματα έχουν οργανωθεί σε τρεις τουλάχιστον ενότητες 
(Αρχαιολογία, Ιστορία, Φιλοσοφία), ερευνώντας έτσι την κοινω¬ 
νία, όχι μόνο πολιτισμικά, μέσα από τα υλικά κατάλοιπα και τα τέ- 
χνεργα κάθε περιόδου, αλλά και από οικονομική, κοινωνική, πολι¬ 
τική και εθιμική σκοπιά, με στόχο μία πουλυεδρική προσέγ¬ 
γιση. 

Το πρόγραμμα κάθε φορά αποβλέπει στην πλήρη κάλυψη μιας 
περιόδου ή ενός φαινομένου της αρχαίας κοινωνίας, επιδιώκο¬ 
ντας κυρίως την ανάπτυξη της γνώσης, της συνδιαστικής φασντα- 
σίας και της κρίσης των συμμετεχόντων σ’ αυτό. Ανάλογα με το 
πρόγραμμα και την περίοδο που διδάσκεται κάθε φορά, είναι δυ¬ 
νατή η παράλληλη εξοικείωση των μεταπτυχιακών φοιτητών με 
προβλήματα ανασκαφικής μεθόδου, με πρακτικές ασκήσεις στο 
χώρο παν/μιακών ανασκαφών ή ανασκαφών τις οποίες επιβλέ¬ 
πουν ή στις οποίες συμμετέχουν διδάσκοντες του μεταπτυχιακού 
προγράμματος, με απασχόληση των μεταπτυχιακών φοιτητών σε 
σεμιναριακές εργασίες ή εργασίες μεταπτυχιακής ειδίκευσης 
που έχουν άμεση σχέση με το υλικό προϊόν των ανασκαφών κ.λπ. 

Αρθρο 3 

Το Π.Μ.Σ. του Τομέα Αρχαιολογίας και Ιστορίας της Τέχνης 
απονέμει: 

α) Μεταπτυχιακό Δίπλωμα Ειδίκευσης στην Κλασσική Αρχαιο¬ 
λογία. 

β) Διδακτορικό Δίπλωμα. 

Άρθρο 4 

Κατηγορίες Πτυχιούχων 

.Δεκτοί γίνονται οι πτυχιούχοι των Τμημάτων Ανθρωπιστικών κάι 
κοινωνικών επιστημών καθώς και της Αρχιτεκτονικής των ΑΕΙ της 
ημεδαπής ή των αντιστίχών Τμημάτων της αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 3 τίτλων 
ορίζεται για μεν το Μ.Δ.Ε. σε τέσερα διδακτικά εξάμηνα και για το 
διδακτορικό δίπλωμα με επιπλέον έξι ως δέκα διδακτικά εξάμηνα. 

Άρθρο 6 

Πρόγραμμα Μαθημάτων 

α) Για το Μ.Δ.Ε. προσφέρονται τα εξής ειδικά μεταπτυχιακά 
σεμινάρια: 

Α' ΕΞΑΜΗΝΟ 

1. Η τέχνη κατά τη γεωμετρική - αρχαϊκή - κλασσική και ελληνι¬ 
στικής περιόδου. 

Β ΕΞΑΜΗΝΟ 

2. Η ελληνική πόλη κατά τη γεωμετρική - αρχαϊκή - κλασσική 
και ελληνιστική περίοδο. 

Γ ΕΞΑΜΗΝΟ 

3. Φιλοσοφικά ρεύματα κατά την αρχαϊκή - κλασσική και ελλη¬ 
νιστική περίοδο. 

Δ’ ΕΞΑΜΗΝΟ 

4. Ιστοριογραφία κατά την κλασσική και ελληνιστική πε¬ 
ρίοδο. 

Κάθε σεμιναριακδ μάθημα διδάσκεται τρεις ώρες εβδομα- 
διαίως επί δεκατρείς εβδομάδες και αντιστοιχεί με μία διδακτική 
μονάδα. 

β) Για το Διδακτικό Δίπλωμα: 

Οι υποψήφιοι διδάκτορες με την καθοδήγηση της τριμελούς 
συμβουλευτικής επιτροπής ασχολούνται με τη συλλογή του υλι¬ 
κού σε αρχαιολογικούς χώρους, ανασκαφές, μουσεία, αρχείά και 
βιβλιοθήκες στην Ελλάδα και το εξωτερικά, τη διατύπωση υποθέ¬ 
σεων εργασίας και τελικώς με τη συγγραφή της διατροφής. 

Άρθρο 6 

Ο αριθμός εισακτέος στο πρόγραμμα ορίζεται κατ’ ανώτατο 
όριο σε 15. 

Άρθρο 7 

Προσωπικό 

Στα μεταπτυχιακά σεμινάρια θα διδάξουν τέσσερα (4) μέλη 
ΔΕΠ τα οποία υπηρετούν ήδη στο Πανεπιστήμιο Κρήτης. 

Το διδακτικά προσωπικό μπορεί να διευρυνθεί με τη συμμε¬ 
τοχή των επισκεπτών καθηγητών περιωρισμένου αριθμού μελών 
ΔΕΠ άλλων ελληνικών Α.Ε.Ι. 

Άρθρο 8 

Υλικοτεχνική Υποδομή 

Το Πανεπιστήμιο Κρήτης προσφέρει την αναγκαία υποδομή σε 
κτίρια και εξοπλισμό. Επιπλέον, οι μεταπτυχιακοί φοιτητές του 
προγράμματος διαθέτουν μία από τις καλύτερες πανεπιστημια¬ 
κές βιβλιοθήκες της Ελλάδος. Η βιβλιοθήκη του Παν/μΙου Κρήτης 
στο Ρέθυμνο έχει 180.000 τόμους, 1.000 περίπου ελληνικά και 
ξένα περιοδικά και περικλείει σημαντικές ιδιωτικές συλλογές που 
έχουν περιέλθει σε αυτό με αγορά ή δωρεά (Συλλογές Ορλάνδου, 
Κοντή, Πρεβελάκη, Μοάτσου, Παπακώστα, ϋβ δίηοπίε κ.α.). 

Οι μεταπτυχιακοί φοιτητές έχουν επίσης πρόσβαση στις εξειδι- 
κευμένες Βιβλιοθήκες των Αρχαιολογικών Μουσείων Χανίων και 
Ηρακλείου και έχουν πρόσβαση σε όλους του αρχαιολογικούς χώ¬ 
ρους, τα Μουσεία και τις βιβλιοθήκες των ξένων αρχαιλογικών 
Σχολών στη χώρα. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει για 7 έτη. 

Άρθρο 10 
Κόστος Λειτουργίας 

α) Το κόστος της επιπλέον υλικοτεχνικής υποδομής που θα 
απαιτηθεί ανέρχεται συνολικά σε σημερινές τιμές σε 3.000.000 
δραχμές το έτος και σε 21.000.000 δρχ. για όλη τη διάρκεια του 
προγράμματος. 

β) Το λειτουργικό κόστος θα ανέλθει σε 3.000.000 δραχμές το 
έτος και συνολικά 21.000.000 δρχ. για όλη τη διάρκεια του προ¬ 
γράμματος. 

γ) θα υπάρξει ενδεχομένως μία πρόσθετη δαπάνη για υποτρο¬ 
φίες των μεταπτυχιακών σπουδών στην περίπτωση εφαρμογής 
των διατάξεων των άρθρων 12 παρ. 6 και 23 του Ν. 2083/92. 

δ) Το συνολικό κόστος λειτουργίας του ανωτέρω Προγράμμα¬ 
τος θα καλυφθεί από τον πρ/σμό του ΥΠΕΠΘ. 

Άρθρο 11 

Ως την έκδοση του Εσωτερικού Κανονισμού του Πανεπιστη¬ 
μίου Κρήτης σύμφωνα με τις διατάξεις του Ν. 2083/92 ισχύει ο 
Προσωρινός Κανονισμός Μεταπτυχιακών Σπουδών του Τμήματος 
Ιστορίας και Αρχαιολογίας του Πανεπιστημίου Κρήτης. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

♦- 

Αριθ. Β1/714 (4) 

Έγκριση Διατμηματικού Προγράμματος Μεταπτυχιακών Σπου¬ 
δών στις Νέες Τεχνολογίες στις Διοικητικές και τις Κοινωνικές 

Επιστήμες του Παν/μίου Μακεδονίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11, παράγραφος 2 του Νόμου 2083/1992 «Εκ- 
Εκσυγχρονισμός της Ανωτάτης Εκπαίδευσης» (Α' 159) και β) του 
άρθρου 29 του Ν. 1558/85, όπως αυτό συμπληρώθηκε με το άρ¬ 
θρο 27 του Ν. 2081/92 (Α’ 154). 

2. Το γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε από το ακαδημαϊκό έτος 1994 -1995 τη λειτουρ¬ 
γία του Διατμηματικού Προγράμματος Μεταπτυχιακών Σπουδών 
των Τμημάτων Οικονομικών Επιστημών, Οργάνωσης και Διοίκη¬ 
σης Επιχειρήσεων, Λογιστικής και Χρηματοοικονομικής, Διεθνών 
Ευρωπαϊκών Οικονομικών κια Πολιτικών Επιστημών του Πανεπι¬ 
στημίου Μακεδονίας Οικονομικών και Κοινωνικών Επιστημών, το 
οποίο κατήρτησε η Ειδική Διατμηματική Επιτροπή στη συνε¬ 
δρίαση της 16.6.93 και ενέκρινε η Σύγκλητος του Πανεπιστημίου 
στη συνεδρίαση της 18.6.93 και το,οποίο έχει ως εξής: 

Οργάνωση και λειτουργία Διατμηματικού Προγράμματος Μετα¬ 
πτυχιακών Σπουδών στις Νέες Τεχνολογικές στις Διοικητικές και 
τις Κοινωνικές Επιστήμες από τα Τμήματα Οικονομικών Επιστη¬ 
μών, Οργάνωσης και Διοίκησης Επιχειρήσεων, Λογιστικής και 
Χρηματοοικονομικής και Διεθνών Ευρωπαϊκών Οικονομικών και 
Πολιτικών Σπουδών του Πανεπιστημίου Μακεδονίας Οικονομι¬ 
κών και Κοινωνικών Επιστημών. 

Άρθρο 1 

Γενικές Διατάξεις 

Τα Τμήματα Οικονομικών Επιστημών, Οργάνωσης και Διοίκη¬ 
σης Επιχειρήσεων, Λογιστικής και Χρηματοοικονομικής και Διε¬ 
θνών Ευρωπαϊκών Οικονομικών και Πολιτικών Σπουδών οργανώ¬ 
νουν και λειτουργούν από το Ακαδημαϊκό έτος 1994 -1995 Δια- 
τμηματικό Πρόγραμμα Μεταπτυχιακών Σπουδών στις Νέες Τε¬ 
χνολογίες στις Διοικητικές και τις Κοινωνικές Επιστήμες σύμ¬ 
φωνα με τις διατάξεις της παρούσας απόφασης και τις διατάξεις 
άρθρων 10 έως και 12 του Ν. 2083/92. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπουδών Νέων 
Τεχνολογιών στις Διοικητικές και Κοινωνικές Επιστήμες έχει 
σκοπό την ειδίκευση των πτυχιοϋχων Πανεπιστημιακών Τμημά¬ 
των Διοικητικών, Οικονομικών, Κοινωνικών και θετικών Επιστη¬ 
μών ώστε να μπορούν να συμβάλλουν στην προαγωγή των γνώ¬ 
σεων της Πληροφορικής και την εφαρμογή των νέων τεχνολογιών 
στο αντικείμενο και τον επαγγελματικό χώρο της αρχικής ειδικό¬ 
τητας και στην ανάπτυξη της έρευνας στους συναφείς τομείς. 

Άρθρο 3 

Μεταπτυχιακοί Τίτλοι 

Το Διατμηματικό Πρόγραμμα Μεταπτυχιακών Σπουδών Νέων 
Τεχνολογιών στις Διοικητικές και τις Κοινωνικές Επιστήμες οδη¬ 
γεί στην απονομή: α) Μεταπτυχιακού Διπλώματος Ειδίκευσης 
στις Νέες Τεχνολογίες για τις Διοικητικές και Κοινωνικές Επιστή¬ 
μες και β) Διδακτορικού Διπλώματος. 

Άρθρο 4 

Κατηγορίες Πτυχιούχων 

Στο ΔΠΜΣΝΤΔΚΕ γίνονται δεκτοί πτυχιούχοι Διοικητικών Οικο- 

νομικών, Κοινωνικών και θετικών Πανεπιστημιακών Τμημάτων 
της ημεδαπής ή αντιστοίχων ομοταγών Ιδρυμάτων της αλλοδα¬ 
πής, των οποίων το πτυχίο έχει αναγνωρισθεί από το ΔΙ.Κ.Α.Τ.ΣΑ. 

Άρθρο 5 

Χρονική Διάρκεια 

1. Το ΔΠΜΣΝΤΔΚΕ αρχικά οδηγεί στην απονομή Μεταπτυχια¬ 
κού Διπλώματος Ειδίκευσης στις Νέες Τεχνολογίες για τις Διοι¬ 
κητικές και τις Κοινωνικές Επιστήμες και διαρκεΐ προς τούτο τέσ¬ 
σερα «δικακτικά εξάμηνα». Το πρώτο, δεύτερο και τρίτο «διδα¬ 
κτικό εξάμηνο» περιλαμβάνουν διδασκαλία (παραδόσεις, εργα¬ 
στηριακές ασκήσεις και εξετάσεις). Το τέταρτο «διδακτικό εξά¬ 
μηνο» περιλαμβάνει κυρίως την εκπόνηση της Διπλωματικής Ερ¬ 
γασίας» και την εξέταση του φοιτητή σε αυτήν. 

2. Το ΔΠΜΣΝΤΔΚΕ απονέμει και Διδακτορικό Δίπλφμα. Προς 
τούτο επιπλέον των ανωτέρω τεσσάρων «διδακτικών εξαμήνων», 
περιλαμβάνει και περαιτέρω εκπαίδευση ή διάρκεια της οποίας 
είναι τουλάχιστον άλλα δύο διδακτικά εξάμηνα και το περιεχό¬ 
μενό της καθορίζεται ανάλογα με το αντικείμενο της διδακτορι¬ 
κής διατριβής που θα εκπονηθεί. Δηλαδή οι σπουδές για το διδα¬ 
κτορικό διαρκούν τουλάχιστο έξι διδακτικά εξάμηνα. 

Άρθρο 6 

Πρόγραμμα Μαθημάτων 

Η έναρξη των μαθημάτων γίνεται τη Δευτέρα της τελευταίας 
πλήρους εβδομάδας του Σεπτεμβρίου και λήγει προ των Χριστου¬ 
γέννων, έτσι ώστε να περιλαμβάνει τουλάχιστο 13 πλήρεις διδα¬ 
κτικές εβδομάδες. Όλα τα μαθήματα διδάσκονται τρεις ώρες την 
εβδομάδα και το κάθε εξαμηνιαίο μάθημα ισοδύναμε) με τρεις δι¬ 
δακτικές μονάδες ενώ η Διπλωματική Εργασία ισοδυναμεί με 12 
διδακτικές μονάδες. Το Μεταπτυχιακό Δίπλωμα Ειδίκευσης απο- 
νέμεται μετά τη συμπλήρωση 48 διδακτικών μονάδων. 

Τα μαθήματα διακρίνονται σε «υποχρεωτικά», «υποστήριξης» 
και «επιλογής». Τα «υποχρεωτικά» μαθήματα όπως και τα μαθή¬ 
ματα «υποστήριξης» προορίζονται να καλύψουν πιθανά κενά των 
σπουδαστών του προγράμματος; Τα μαθήματα «επιλογής» είναι 
οργανωμένα σε κατευθύνσεις σπουδών και μπορεί να αλλάζουν 
κάθε χρόνο ανάλογα με την απήχησή τους, την επικαιρότητά 
τους, τη διαθεσιμότητα των διδασκόντων κ.λπ. 

Τα υποχρεωτικά μαθήματα είναι: 

1. Αρχές Οργάνωσης και Διοίκησης 

2. Αρχές Οικονομικής 

3. Αρχές Λογιστικής 

4. Οικονομετρία 

5. Επιχειρησιακή Έρευνα 

6! Πιθανότητες και Στατιστική 

7. Αρχές Πολιτικής Επιστήμης 

8. Αρχές Δικαίου 

9. Αρχές Χρηατοοικονομικής Διοίκησης 
Τα μαθήματα υποστήριξης είναι: 

1. Εισαγωγή στην Πληροφορική και τις Εφαρμογές της 

2. Δομημένος Προγραμματισμός Η/Ύ 

3. Λογισμικό Συστημάτων Η/Υ 

4. Οργάνωση Συστημάτων Η/Υ 

5. Ανάλυση - Σχεδίαση Πληροφοριακών Συστημάτων 

6. Οργάνωση Αρχείων και Βάσεις Δεδομένων 

7. Δίκτυα Υπολογιστών και Τηλεπληφορική 
Τα μαθήματα επιλογής είναι: 

1. Οικονομικά και Οικονομετρικά Υποδείγματα 

2. Οικονομική των Νέων Τεχνολογιών 

3. Γεωγραφικά Συστήματα Πληροφοριών 

4. Διοίκηση Πληροφορικών Συστημάτων και Έργων 

5. Συστήματα Υποστήριξης Αποφάσεων 

6. Πληροφοριακά Συστήματα Διοίκησης 

7. Συστήματα Πληροφόρησης Μάρκετινγκ 

8. Χρηματοοικονομική Ανάλυση με Η/Υ 

9. Τραπεζική - Ασφαλιστική Πληροφορική 

10. Κοινωνικές Επιπτώσεις Πληροφορικής 

11. Νομική Πληροφορική 

12. Εκπαιδευτική Πληροφορική 

13. Έμπειρα - Ασαφή Συστήματα 

14. Παράλληλη Επεξεργασία 

15. Τεχνικά Νευρωτικά Συστήματα 

16. Στοχαστικές Μέθοδοι και Βελτιστοποίηση 

17. Ποσοτική Ανάλυση Κοινωνικής Συμπεριφοράς 

18. Ποσοτική Ανάλυση Εκλογικών Συμπεριφορών και Αποτελε¬ 
σμάτων. 

Άρθρο 7 

Διπλωματική Εργασία και Διδακτορική Διατριβή 

Ο μεταπτυχιακός φοιτητής, που με τις επιδόσεις του έχει εκ¬ 
πληρώσει τις υποχρεώσεις του, όπως αυτές καθορίζονται από την 
ειδική Διατμηματική Επιτροπή, μετά από εισήγηση της Συντονι- 
στικής Επιτροπής του ΔΠΜΣΝΤΔΚΕ, μπορεί να αρχίσει τη Διπλω¬ 
ματική του Εργασία. 

Αυτή διαρκεί τουλάχιστο ένα διδακτικό εξάμηνο για Μεταπτυ¬ 
χιακό Δίπλωμα Ειδίκευσης στις Νέες Τεχνολογίες για τις Διοικητι¬ 
κές και Κοινωνικές Επιστήμες και εκτελείται υπό την επίβλεψη 
ενός μέλους ΔΕΠ σύμφωνα με την Παράγρ. 4, του άρθρου 12 του 
Ν. 2083/21.9.92. 

Η Ειδική Διατμηματική Επιτροπή αποφασίζει, μετά από εισή¬ 
γηση της Συντονιστικής Επιτροπής του ΔΠΜΣΝΤΔΚΕ, για την 
αποδοχή των υποψηφίων για εκπόνηση διδακτορικής διατριβής, 
σύμφωνα με το άρθρο 11 παράγρ. 1 (α) και άρθρο 12 παράγρ. 4(β) 
του Ν. 2083/92. Γία την εκπόνηση Διδακτορικής Διατριβής, απα¬ 
ραίτητη προϋπόθεση είναι η προηγούμενη απόκτηση του ανω¬ 
τέρω Μεταπτυχιακού Διπλώματος Ειδίκευσης ή αντιστίχου Δι¬ 
πλώματος άλλου ΑΕΙ της ημεδαπής ή της αλλοδαπής (αναγνωρι¬ 
σμένου από το ΔΙ.Κ.Α.Τ.ΣΑ). Η διδακτορική Διατριβή εκπονείται 
σύμφωνα με τα αναφερόμενα στο άρθρο 5 του παρόντος και τα 
οριζόμενα στην παράγρ. 5 του άρθρου 12 του Ν. 2083/ 
21.9.92. 

Άρθρο 8 

Πολιτική του ΔΠΜΣΝΤΔΚΕ 

8.1. Η Ειδική Διατμηματική Επιτροπή του ΔΠΜΣΝΤΔΚΕ, που 
ορίζεται από τις ΓΣΕΣ των Τμημάτων Οικονομικών Επιστημών, 
Οργάνωσης και Διοίκησης Επιχειρήσεων, Χρηματοοικονομικής 
και Λογιστικής και Διεθνών Ευρωπαϊκών Οικονομικών και Πολιτι¬ 
κών Σπουδών ορίζει τη Συντονιστική Επιτροπή του ΔΠΜΣΝΤΔΚΕ, 
που είναι αρμόδια για την παρακολούθηση, το συντονισμό και την 
εφαρμογή του ΔΠΜΣΝΤΔΚΕ (παράγρ. 1, αρ. 12, Ν. 2083/ 
21.9.92). 

8.2. Η Συντονιστική Επιτροπή του ΔΠΜΣΝΤΔΚΕ λαμβάνοντας 
υπόψη: 

α) την κείμενη Νομοθεσία 
β) την παρούσα Απόφαση: 

γ) την κτηθείσα εμπειρία από την κατ’ έτος εφαρμογή του Προ¬ 
γράμματος εισηγείται κατά το μήνα Μάρτιο κάθε έτους, προς την 
Ειδική Διατμηματική Επιτροπή την πολιτική του ΔΠΜΣΝΤΔΚΕ για 
το επόμενο έτος. Δηλαδή: 

α) τον αριθμό των εισακτέων μεταπτυχιακών φοιτητών, ο 
οποίος δεν θα υπερβαίνει τους 30. 

β) τον τρόπο επιλογής των εισακτέων με συνεκτίμηση των κρι¬ 
τηρίων της παραγρ. 2, άρθρου 12 του Ν. 2083 και τυχόν άλλων 
πρόσθετων κριτηρίων, όπως συνέντευξη του υποψηφίου από 
Επιτροπή Επιλογής. 

γ) τον ετήσιο εκσυγχρονισμό της διδακτέας ύλης 
δ) την ανανέωση των διδασκόντων 

ε) το σύστημα αξιολόγησης της επίδοσης και προόδου των με¬ 
ταπτυχιακών φοιτητών δια μέσου του οποίου θα αποφασίζονται: η 
επιτυχία, η επανεξέταση, η επανάληψη παρακολούθησης ορι¬ 
σμένων μαθημάτων κατά το επόμενο έτος και η διακοπή της φοί¬ 
τησης. 

8.3. Κάθε έτος μετά την επιλογή των φοιτητών, η Συντονιστική 
Επιτροπή προτείνει: 

α) Ένα μέλος ΔΕΠ ως επιβλέποντα κάθε νέου μεταπτυχιακού 
φοιτητή. 

β) Την τριμελή συμβουλευτική επιτροπή για την καθοδήγηση 
κάθε μεταπτυχιακού φοιτητή - υποψηφίου διδάκτορα. 

8.4. Το Τμήμα Οικονομικών Επιστημών του Πανεπιστημίου Μα¬ 
κεδονίας αναλαμβάνει τη διοικητική ευθύνη του ΔΠΜΣΝΤΔΚΕ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 9 


Αρθρο 12 


Προσωπικό 

Η ομαλή λειτουργία του ΔΠΜΣΝΤΔΚΕ θα απαιτήσει την απα¬ 
σχόληση 22 μελών ΔΕΠ. Τα 18 από τα 22 αυτά μέλη ΔΕΠ θα προ¬ 
έρχονται από το προσωπικό, που υπηρετεί ήδη στα τέσσερα συ- 
νεργαζόμενα Τμήματα Οικονομικών Επιστημών (22), Οργάνωσης 
και Διοίκησης Επιχειρήσεων (11), Λογιστικής και Χρηματοοικονο¬ 
μικής (7). Τα υπόλοιπα τέσσερα μέλη ΔΕΠ θα είναι διεθνούς κύ¬ 
ρους επιστήμονες της ημεδαπής και της αλλοδαπής, με βάση τις 
σχετικές διατάξεις που ισχύουν. 

Προκειμένου να προσελκυθούν για να διδάξουν στο πρόγραμμα 
ικανά και διακεκριμένα μέλη ΔΕΠ πλήρους και αποκλειστικής 
απασχολήσεως των συνεργαζομένων Τμημάτων του Πανεπιση- 
μίου Μακεδονίας, είναι στη διακριτική ευχέρεια της Συγκλήτου η 
παροχή οικονομικών κινήτρων στην κατηγορία αυτή του διδακτι¬ 
κού προσωπικού. 


Άρθρο 10 


Χώροι - Εξοπλισμός 

10.1. Το Πανεπιστήμιο Μακεδονίας διαθέτει την κατάλληλη 
κτιριακή υποδομή, την κατάλληλη υποδομή βιβλιοθήκης και τον 
απαραίτητο εξοπλισμό τόσο σε οπτικοακουστικά μέσα όσο και σε 
ηλεκτρονικούς υπολογιστές (20 προσωπικούς υπολογιστές) για 
την απρόσκοπτη διεξαγγή του προγράμματος. 


10.2. Επομένως δεν απαιτείται επί πλέον υλικοτεχνική υπο¬ 
δομή. —..:- 

Άρθρο 11 

Διάρκεια Λειτουργίας 

Ως πρώτη χρονική περίοδος λειτουργίας αναφέρεται η επταε- 
τία 1994 - 2001. 


Κράτος Λειτουργίας 

Ως ανωτέρω αναφέρεται δε δημιουργείται άμεσο επί πλέον κό¬ 
στος για τον Κρατικό Προϋπολογισμό από την εφαρμογή του 
Προγράμματος. Το Πρόγραμμα υποστηρίζεται εμμέσως από το 
Πανεπιστήμιο Μακεδονίας (κτίριο, βιβλιοθήκες, εργαστήρια υπο¬ 
λογιστών, δαπάνες ρεύματος, θέρμανσης, καθαρισμού, ύδρευ¬ 
σης κ.λπ.). Οποιεσδήποτε δαπάνες αφορούν αποζημίωση προ¬ 
σωπικού γίνονταΐ'μόνο εφόσον αυτό επιτρέπεται από τα έσοδα 
των διδάκτρων του συγκεκριμένου προγράμματος. Το 
ΔΠΜΣΝΤΔΚΕ αξιοποιεί επίσης δυνατότητες χρηματοδότησης 
από την Ευρωπαϊκή ^Κοινότητα. 

Άρθρο 13 
Έσοδα 

Τα έσοδα του προγράμματος προέρχονται από δίδακτρα όπως 
και από κοινοτικά προγράμματα ή από επιχειρήσεις και οργανι¬ 
σμούς. 

Το ύφος των διδάκτρων όπως και η ωριαία αποζημίωση του 
προσωπικού καθορίζεται και αναπροσαρμόζεται κάθε έτος από 
τη Σύγκλητο μετά από εισήγηση της Ειδικής Διατμηματικής Επι¬ 
τροπής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


